Samariteanca Toate zilele din viață Mi se scurg încetișor Și mă simt un val de ceață Ce coboară dintr-un nor. Și-al meu suflet fără soare Se întreabă ne-ncetat Ce rămâne-n urmă-i oare De voi trece în neant? Versurile acestea? Poate! De-ar găsi un muzician Să le pună lin pe note, Să le soarbă un pian, Și-apoi la o casă-n vale… Să le doinească un fecior… Ce-i cuprins de multă jale Să-i mai treacă din amar!
Format: 13/20 cm Pagini: 202 Gen: poezie, versuri, lirism, neoromantism Editura: Literagraf, București An: 2026